Nafa­rro­a­ko Par­la­men­tu­ko Mahai­ak, 2022ko urriaren 5ean egin­da­ko bil­ku­ran, Ele­du­nen Ba­­­­­­­­­tza­rra­ri en­­­­­­­­­tzun ondo­ren, hurren­go era­ba­kia hartu zuen, bes­te­ak beste:

**1.** Izapide­­­tzeko onar­­­tzea Jabi Arakama Urtiaga jaunak aurkezturiko mozioa, zeinaren bidez Nafarroako eta Espainiako Gobernuak premiatzen baitira Genero-indarkeriaren aurkako Estatu Itunari dagozkion funtsen ordainketa desblokeatuko duten izapideak amaitu ditzaten.

**2.** Nafarroako Parlamentuko Aldizkari Ofizialean argitara dadin agin­­­tzea.

**3.** Mozioa Osoko Bilkuran izapide­­­tzea, eta zuzenketak aurkezteko epea buka­­­tzea eztabaidari ekiteko bilkura-egunaren aurrekoaren eguerdiko hamabietan.

Iru­ñe­an, 2022ko urriaren 5ean

Lehendakaria: Unai Hualde Iglesias

MOZIOAREN TESTUA

Geroa Bai talde parlamentarioko parlamentari Jabi Arakama Urtiaga jaunak, Legebiltzarreko Erregelamenduan xedatzen denaren babesean, honako mozio hau aurkezten du, 2022ko urriaren 6ko Osoko Bilkuran eztabaidatzeko.

Genero-indarkeriaren aurkako Estatu Itunak Espainiako Gobernuaren ekarpen berezi bat jasotzen du, mila milioi eurokoa, indarkeria matxistaren aurkako borrokan toki, autonomia-erkidego eta estatu mailako erakundeen neurriak bultzatzeko. Nafarroako Gobernuaren estimazioen arabera, gure erkidegoak 1,5 milioi euro inguru jasoko luke, arlo horretan bultzatzen ari den politikak indartzeko.

Onetsi zenetik lau urte igarota, eta Espainiako Gobernuak hainbatetan adierazi duen arren funts horiek Nafarroara iristearen gaineko konpromiso publikoa, kontua da horrelakorik ez dela oraindik gertatu.

Hori dela-eta, honako erabaki proposamen hau aurkezten dugu:

Nafarroako Parlamentuak Nafarroako eta Espainiako Gobernuak premiatzen ditu, ahalik eta lasterren amaitu ditzaten Genero-indarkeriaren aurkako Estatu Itunari dagozkion funtsen ordainketa Nafarroako Foru Komunitateari egitea desblokeatuko duten izapideak.

Iruñean, 2022ko irailaren 29an

Foru parlamentaria: Jabi Arakama Urtiaga